b'\n_START_ARTICLE_\nDet\n_START_PARAGRAPH_\nDet er en digtsamling eller "stordigt" af Inger Christensen udgivet den 28. oktober 1969._NEWLINE_Det er et centralt v\xc3\xa6rk i dansk systemdigtning og er skrevet i en skematisk struktur._NEWLINE_Samlingen blev et gennembrud for Inger Christensen og er kaldt et mesterv\xc3\xa6rk.\n_START_SECTION_\nMusik\n_START_PARAGRAPH_\nPia Raug udgav albummet Det i 1981 hvor digte fra Christensens samling var sat til musik._NEWLINE_Af udbredte sange fra albummet er blandt andet En gr\xc3\xa5 og diset morgen._NEWLINE_Sangen Chile med f\xc3\xb8rstelinjen "S\xc3\xa5 dyrker de korn p\xc3\xa5 et alter i Chile" har teksten fra sjette digt i LOGOS-HANDLINGEN-transiviteter._NEWLINE_Den er optaget i H\xc3\xb8jskolesangbogen._NEWLINE_To andre sange med tekst fra Det er i H\xc3\xb8jskolesangbogen:_NEWLINE_"Jeg ser de lette skyer" med melodi af Eyvind Lender og "Et samfund kan v\xc3\xa6re s\xc3\xa5 stenet" med melodi af Jakob Bonderup.'